CELEX: E2015J0013
Language: da
Date: 2015-12-16 00:00:00
Title: Domstolens dom af 16. december 2015 i sag E-13/15 — Abuelo Insua Juan Bautista mod Liechtensteinische Invalidenversicherung (Koordinering af de sociale sikringsordninger — artikel 87, stk. 2, i forordning (EF) nr. 987/2009 — bindende virkning af de lægelige konstateringer, som opholds- eller bopælsstedets institution har foretaget — ret til at anfægte disse konstateringer — ligebehandlingsprincippet)

5.1.2017   
            
            
               DA
            
            
               Den Europæiske Unions Tidende
            
            
               C 2/4
            
         DOMSTOLENS DOM
   af 16. december 2015
   i sag E-13/15
   Abuelo Insua Juan Bautista mod Liechtensteinische Invalidenversicherung
   (Koordinering af de sociale sikringsordninger — artikel 87, stk. 2, i forordning (EF) nr. 987/2009 — bindende virkning af de lægelige konstateringer, som opholds- eller bopælsstedets institution har foretaget — ret til at anfægte disse konstateringer — ligebehandlingsprincippet)
   (2017/C 2/04)
   I sag E-13/15, Abuelo Insua Juan Bautista mod Liechtensteinische Invalidenversicherung, hvori Fürstliches Obergericht har anmodet Domstolen om i henhold til artikel 34 i aftalen mellem EFTA-staterne om oprettelse af en tilsynsmyndighed og en domstol at fortolke artikel 87, stk. 2, i Europa-Parlamentets og Rådets forordning (EF) nr. 987/2009 af 16. september 2009 om de nærmere regler til gennemførelse af forordning (EF) nr. 883/2004 om koordinering af de sociale sikringsordninger, har Domstolen, sammensat af præsidenten Carl Baudenbacher og dommerne Per Christiansen (refererende dommer) og Páll Hreinsson, afsagt dom den 16. december 2015. Domskonklusionen lyder således:
   Artikel 87, stk. 2, i forordning (EF) nr. 987/2009 ikke er til hinder for, at en modtager eller ansøger om ydelser anfægter de konstateringer, som opholds- eller bopælsstedets institution har foretaget efter den nævnte bestemmelse inden for rammerne af en administrativ procedure ved en debitorinstitution.